Nafarroako Parlamentuko Mahaiak, 2021eko urriaren 19an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Uxue Barcos Berruezo andreak aurkeztutako gaurkotasun handiko galdera, 2022rako Estatuko Aurrekontu Orokorren Lege proiektuan jasotako Nafarroako ekarpenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko urriaren 19an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko eledun Uxue Barkos Berruezo andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak heldu den urriaren 21eko Osoko Bilkuran ahoz erantzun dezan:

2022rako Estatuko Aurrekontu Orokorren Lege proiektuaren testua ezagutu dugu, eta horren arabera Nafarroako Gobernuak aurreikusitakoa baino handiagoa izanen da Nafarroak ekitaldi horretan egin beharreko ekarpena.

Gobernuko lehendakariak zer eginen du horri dagokionez?

Iruñean, 2021eko urriaren 18an

Foru parlamentaria: Uxue Barkos Berruezo